ועדת הכלכלה, כנסת 20, פרוטוקול מספר 159, 2016-02-09 10:30

אורי מקלב: בוקר טוב, אני מתכבד למלא את מקומו של היושב-ראש הקבוע ולנהל את הדיון בצו מחלות בעלי חיים (תיקון התוספת הראשונה), התשע"ו-2015.

אורי מקלב: היום ל' בשבט, ראש חודש אדר א', 9.2.2016.

<אודליה אסולין דגני: אנחנו מבקשים לתקן את התוספת הראשונה לפקודת מחלות בעלי חיים, כאשר תוספת זו כוללת את רשימת בעלי החיים שעליהם חלה הפקודה והסמכויות של השירותים הווטרינריים.

<אודליה אסולין דגני: סמכות השירותים הווטרינריים היא למניעת הפצת מחלות בעלי החיים ושמירה על בריאות הציבור בישראל.

<אודליה אסולין דגני: אנחנו מבקשים להוסיף לרשימה קבוצה של בעלי חיים ימיים, שוכני מים, מעבר לאלו שקיימות בה, שזה דגים ודו-חיים.

<אודליה אסולין דגני: התוספת כוללת סרטנאים, רכיכות, צורבניים וקווצי עור, כאשר גם קבוצות כאלו חשופות וחושפות בעלי חיים למחלות.

<אודליה אסולין דגני: כדי שתהיה לנו סמכות אכיפה לגביהם, אנחנו מבקשים להוסיף אותם לרשימה.

<אודליה אסולין דגני: זה אינטרס ציבורי של שני המשרדים, גם של משרד החקלאות וגם של משרד הבריאות.

<אודליה אסולין דגני: זה מבחינת ההודעה על מחלות שקשורות בהם מארגון הבריאות העולמי, ה-OIE.

<אודליה אסולין דגני: אצלם זה קיים משנות ה-90.

<אודליה אסולין דגני: אנחנו מבקשים לתקן גם אצלנו את הרשימה.

אורי מקלב: מדובר על כניסה לארץ, או על גידול?

<אודליה אסולין דגני: קבוצות שוכני מים שנמצאות במאגרי מים בישראל וכאלו שמגיעות מחו"ל, זאת אומרת, מיובאות מחו"ל ועלולות להוות גורם סיכון להפצת מחלות שאנחנו מבקשים למנוע.

אורי מקלב: עד היום לא הייתה סמכות לגבי דגים?

<אודליה אסולין דגני: לגבי דגים יש סמכות, אבל אותן קבוצות לא נכללות בתוך דגים.

אורי מקלב: אין קשר בין דו-חיים לדגים, אלו שתי קבוצות נפרדות.

<לאה ורון: איך הם מפיצים את המחלות, הרי לא אוכלים את כל בעלי החיים שנמצאים ברשימה ובתוספת?

<נדב דוידוביץ: בארגון הבינלאומי למחלות בעלי חיים יש חלוקה בין בעלי חיים יבשתיים לבעלי חיים ימיים.

<נדב דוידוביץ: בבעלי חיים ימיים נכללים היום דגים, סרטנים, רכיכות ודו-חיים.

<נדב דוידוביץ: בגלל שכל הנושא הזה של בעלי חיים שחיים במים הולך ומתפתח, גם בגלל הדרישה לחלבון מן החי בכל מה שקשור לדגים ולבעלי חיים אחרים כמו שרימפסים ורכיכות שיותר נפוצים במקומות אחרים, אז גם אצלנו יש כל מיני מקומות שמגדלים.

<נדב דוידוביץ: פה יש את הנושא של הגידול עצמו, את הנושא של הייבוא ואת הנושא של הייצוא.

<נדב דוידוביץ: כבר היום יש לנו שני משקים שמגדלים אלמוגים לייצוא.

<נדב דוידוביץ: אנחנו מפקחים עליהם לא מכוח הפקודה, אלא מכוח תקנות אחרות של ייצוא של תוצרת חקלאית.

<נדב דוידוביץ: יש פה לקונה בכך שהקבוצות האלו לא נמצאות בפקודה, לכן זה מצר את ידנו מבחינת הסמכויות.

אורי מקלב: לאיזו הגדרה נכנסים האלמוגים?

<נדב דוידוביץ: האלמוגים הם בתוך הקבוצה של הצורבניים.

<נדב דוידוביץ: חשוב לציין שבקבוצות האלו, למעט אולי דו חיים, יש את האספקט של בעלי חיים שמייצרים מזון.

<נדב דוידוביץ: יש גם את כל נושא הנוי.

<נדב דוידוביץ: כל הנושא הזה של הנוי מאוד מאוד מתפתח.

<נדב דוידוביץ: יש לא מעט מגדלים של דגי נוי.

<לאה ורון: מי הם הדו-חיים?

<נדב דוידוביץ: קרפדות, סלמנדרות.

<נדב דוידוביץ: הכל מתחיל מהשלבים של הגידול.

<נדב דוידוביץ: יש למשרד שלנו ולמשרד הבריאות אינטרס על מנת שנוכל לפקח.

אורי מקלב: בסדר גמור, במיוחד כשאנחנו שומעים איך מחלות מתפשטות בקצב.

אורי מקלב: אנחנו אפילו לא יודעים איך זה מופץ.

אורי מקלב: חשבנו שזה מופץ בדרך אחת, אבל מתברר שיש עוד כמה דרכים שהמחלות מופצות.

<ג'נאן עדווי: גם לנו אין התנגדות מבחינת ייבוא וייצוא.

אורי מקלב: דגים צבעוניים כלולים בתוך הסמכות הקודמת?

<נדב דוידוביץ: אתה מדבר על דגי נוי.

<נדב דוידוביץ: 3 המשימות הגדולות של השירותים הווטרינריים זה מחלות בעלי חיים, בריאות הציבור שקשורה לבעלי חיים, וצער בעלי חיים שזה כל נושא רווחת בעלי החיים.

<נדב דוידוביץ: אחד מהנושאים שאנחנו אוכפים זה מניעה של ייבוא של דגים שיש חשד שהשתמשו בחומרים מסוימים או שהזריקו להם צבעים.

אורי מקלב: זה בעצם צער בעלי חיים.

אורי מקלב: מדובר בדגים מאוד יקרים.

אורי מקלב: כנראה שיש עסק שמתפתח בעניין הזה.

<נדב דוידוביץ: במדינות מערביות זה לא כל כך נפוץ.

<נדב דוידוביץ: באסיה אלה דברים מאוד נפוצים.

אורי מקלב: יש שוק פורח.

<אודליה אסולין דגני: זה מנוגד לחוק צער בעלי חיים ותקנות צער בעלי חיים (החזקה שלא לצרכים חקלאיים), שמסדירה את ההחזקה של בעלי חיים בחנויות מחמד או במשקים שמוכרים אותם.

<אודליה אסולין דגני: התקנות האלו אוסרות פגיעה ברקמה חיה של בעל חיים, בין היתר לצורכי נוי.

אורי מקלב: זה חלק מהסמכות של השירותים הווטרינריים במקרים האלה.

אורי מקלב: הסמכות ניתנת להם כדי לאסור ולפקח.

<אודליה אסולין דגני: הכוונה בדגי נוי היא לדגי נוי כמו שהם, לא לדגים שעשו עליהם איזו שהיא מניפולציה.

<אביגיל כספי: כמו שאמרה עורכת הדין ממשרד החקלאות, ברגע שמוסיפים את רשימת בעלי החיים לתוספת הראשונה, כל מה שקבוע בפקודה חל עליהם.

אורי מקלב: אנחנו צריכים לאשר את התוספת שמונחת לפנינו.

<אודליה אסולין דגני: צו מחלות בעלי חיים (תיקון לתוספת הראשונה), התשע"ו-2016 בתוקף סמכותי לפי סעיף 2 לפקודת מחלות בעלי חיים (נוסח חדש), התשמ"ה-1985 (להלן – הפקודה), אני מצווה לאמור: בחלק ד' בתוספת הראשונה לפקודה, אחרי סעיף 11 יבוא – "12 רכיכות (molluscs) 13.

<אודליה אסולין דגני: סרטנאים (crustaceans) 14.

<אודליה אסולין דגני: צורבניים (cnidarian) 15.

<אודליה אסולין דגני: קווצי עור (Echinodermata)".

<אודליה אסולין דגני: ל' שבט התשע"ו (9 בפברואר 2016)

אורי מקלב: אומרת מנהלת הוועדה שזה ייכנס לתוקף מיד עם הפרסום.

אורי מקלב: מי בעד?

אורי מקלב: בעד – פה אחד

אורי מקלב: נמנעים – אין

אורי מקלב: תודה רבה, חודש טוב.